alexandrainst/scandi-wiki huggingface dataset:
Ras Abu Aboud stadion

Ras Abu Aboud stadion, tidligere Doha Port stadion, er et stadion som ble tegnet for å brukes under VM i fotball 2022 i Qatar. Tomten som ble valgt ut for stadionet ligger på ei kunstig halvøy i havneområdet ved Corniche i hovedstaden Doha. Stadionet ble tegnet med en kapasitet på  tilskuere. Anlegget er bygget av brukte containere, flyttbare seter og andre modulære enheter. Etter VM skal hele stadionet fjernes og delene skal gjenbrukes.

Referanser

Eksterne lenker
 Hjemmeside om stadion hos Supreme Committee for Delivery & Legacy

Fotballstadioner i Qatar
VM i fotball 2022
Byggverk i Doha
Valens Frokost-TV

Valens Frokost-TV er en norsk humorserie med Kristian Valen som gikk på TVNorge i 2009. Som i tidligere serier med Valen består også denne av en rekke parodier på kjente norske personligheter, samt en del del fiktive karakterer skapt av Valen. Den inneholder også flere imitasjoner av kjente norske Tv-programmer. En gjennomgangsfigur er programleder «Nils Georg», som er en parodi på Nils Gunnar Lie (som på den tiden var kjent som programleder for God morgen Norge på TV 2).

Petter Northug, Anniken Huitfeldt, Bjørn Kjos, Politiforbundets Arne Johannessen og Eivind Reiten er blant dem som blir parodiert. Den inneholder også et gjensyn med tidligere karrakterer som «Jazz-Sigvart» og Geir fra "Ungkaren". En rekke profilerte nordmenn gjester også serien, blant andre Dan Børge Akerø, Erik Solheim og Kristin Spitznogle. Serien inneholder også musikk, nyheter, sport og fjernsynskjøkken med ny «kjendiskokk» i hver sending. Av TV-programmer som ble imitert kan en nevne Luksusfellen (for anledningen kalt Luksus-Smellen).

Premieren ble sett av 482 000.

Serien ble dårlig mottatt av TV-anmelderne i Aftenposten og VG.

Se også
Valen TV (2003)Valen & de etter fjøstid (2006)Valens Rikskringkasting (2012)Kanal Valen'' (2014)

Referanser

TV-produksjoner på TVNorge
Norske humorprogrammer på TV
Norske TV-serier fra 2000-årene
Broiler (duo)

Broiler (før høsten 2013 DJ Broiler) er en norsk DJ- og produsentduo bestående av Mikkel Buxrud Christiansen (født 1992) og Simen Auke (født 1991) fra Bødalen og Drammen. De ble kjent via internett i løpet av 2011 før de slapp låta «Afterski» i 2012 som lå på VG-lista i 21 uker, med en tredjeplass som beste plassering. DJ Broiler mottok også i 2012 pris og stipend som «Årets innovatør» fra streamingtjenesten Spotify.

Broilers låter hadde frem til slutten av 2012 blitt strømmet over ti millioner ganger på Spotify og Wimp og er per mai 2013 spilt over ti millioner ganger på YouTube.

I juni 2013 gikk låten «Vannski» til førsteplass på VG-lista. Låten «Wild Eyes» ble nominert til årets hit under Spellemannprisen 2014.

Diskografi

Album
«The Beginning» (2013)
 «Episode 1» (2013)

Singler
 «Møndarn» (2011)
 «Krokstadelva» (2011)
 «Ayia Napa» (2011)
 «Hokksund» (2011)
 «How I Wet Your Mother» (2011)
 «Jul med Broiler» (2011)
 «Powerbeat» (2012)
 «Sommertider» (2012)
 «Afterski» (2012)
 «Keegas» (2012)
 «Nach hos Broiler» (2012)
 «Spacedance» (2012)
 «Vannski» (2013)
 «En gang til» (2013) (med Sirkus Eliassen)
 «Bonski» (2013)
 «Colors» (2013)
 «Nine» (2013)
 «Beautiful Girls» (2013) (med Magnus Eliassen)
 «The Beat» (2013) (med A-Lee)
 «Bengal Tiger» (2013)
 «The End» (2013) ikke utgitt som singel men på albumet  «Episode 1»
 «Get Drunk» (2014) (med Dirty Nasty)
 «Fuck Everybody» (2014) (med Dex Carrington)
 «Rays of Light» (2014)
 «Wild Eyes» (2014) (med RAVVEL)
 «For You» (2014) (med Anna Bergendahl) 
 «Fly by Night» (2015) (med Tish Hyman)
 «Money» (2016) (med Bekuh Boom)
 «Daydream» (2016)
 «Amazing» (2017) (med Kurt Nilsen)
 «Goodbye to Love» (2017) (med Nico Santos)
 «Undercover» (2017) (med Voli)
 «Mirror» (2018)
 «A Little Longer» (2018)
 «Do It» (2019)
 «Blow Out (Wasted)» (2019)
 «Good Idea» (2019) (med Bekuh Boom)
 «That Feeling» (2019)
 «Good Day» (2019)
 «Rocketman» (2019) (med Sivert Tinius)
 «Headache» (2020)
 «In the Morning» (2020) (med Lovespeake)
 «Love Like This» (2020) (med Thea Leora)
 «All My Friends» (2021) (med CLMD og Torine)
 «The Way Our Story Goes» (2021) (med Money for Nothing)
 «I Got No One» (2021) (med Skinny Days)
 «Galaxy» (2022) (med Crooked Bangs og Nathan Storm)
 «90s» (2022) (med Jaimes og ECHÖWALL)
 «OMG» (2022) (med Sofiloud)
 «BAP» (2022) (med Kamelen og Emma Steinbakken)
 «Åtte shots» (2022) (med Papito MIERDA)

Remixes
«Football's Coming Home (DJ Broiler Remix)» (2013) - Norway Cup-låt
 «Dizzie Tunes - Julepresangen (Broiler Remix)» (2013)
  «Ashley Wallbridge - Africa (Broiler Remix)» (2014)
 «Hedegaard - Happy home (Broiler remix)» (2014)

Listeplasseringer

Referanser

Norske musikere
Personer fra Drammen kommune
Norske DJer
Bjørnar Skjæran

Bjørnar Selnes Skjæran (født 28. mai 1966) er en norsk forretningsmann og politiker (Ap) som siden 14. oktober 2021 er Norges fiskeri- og havminister i Jonas Gahr Støres regjering.

Biografi
Han har yrkesbakgrunn som gårdbruker og sjølstendig næringsdrivende, men har siden 2011 vært politiker på heltid. 

Han var medlem i Lurøy kommunestyre i 28 år, fra 1987 til 2015, de fire siste årene som ordfører. Han tok ikke gjenvalg i 2015. Samme år ble han valgt inn i Nordland fylkesting og var gruppeleder for Arbeiderpartiet der. Høsten 2019 ble han igjen valgt på fylkestinget, og er nestleder i fylkestingsgruppa.

Bjørnar Skjæran ble valgt til leder for Nordland Arbeiderparti i 2011. Etter valget samme år tok han over som ordfører i Lurøy etter Carl Einar Isachsen jr. fra Senterpartiet. Skjæran satt som leder for Nordland Arbeiderparti fra 2011 til 2019, og gruppeleder for Ap i fylkestinget i Nordland fra 2015 til 2019. Han var ordfører i Lurøy kommune til 2015.

I 2013 ble Skjæran valgt som medlem av sentralstyret i Arbeiderpartiet. Den 19. mars 2019 ble det offentliggjort at Skjæran var innstilt som nestleder i Arbeiderpartiet sammen med Hadia Tajik i forbindelse med partiets landsmøte i april 2019. Siden 6. april 2019 var han han nestleder i Arbeiderpartiet. 

Under Russlands invasjon av Ukraina 2022 understreket Skjæran at norske havner var åpne for russiske skip.

Referanser

Kilder 
 «Fikk fornyet tillit», Rana Blad 5. mars 2013; besøkt 10. april 2013.
Mannen frå landet - potrettintervju i Klassekampen 6. april 2019

Statsråder i Regjeringen Støre
Ap-statsråder
Stortingsrepresentanter fra Ap
Stortingsrepresentanter for Nordland
Stortingsrepresentanter 2021–2025
Ap-ordførere i Nordland
Ordførere i Lurøy
Personer fra Lurøy kommune
Osbakken Idrettslag

Osbakken Idrettslag (stiftet 1946) er et norsk idrettslag fra Osbakken i Mjøndalen. Idrettslaget drev tidligere med bandy og fotball, men har de siste årene vært mer en velforening for området. Osbakken Idrettslag er tilknyttet Norges Friidrettsforbund gjennom undergruppen Osbakken IL Øl- og spasergruppe. Idrettslaget arrangerer dessuten barneskirenn hvert år.

Mellom 1984 og 2004 hadde Osbakken seniorlag i bandy. Dette laget besto i stor grad av tidligere spillere fra eliteserielaget Mjøndalen IF. I periodene 1998–2000 og 2001–2004 spilte Osbakken i nest øverste divisjon. I fotball, som klubben drev til ut på 1990-tallet, lå den et stykke ned i divisjonssystemet.

Referanser

Idrettslag i Buskerud
Idrettslag etablert i 1946
Tidligere fotballag i Norge
Tidligere bandyklubber i Norge
Sport i Drammen
Arne Johansen (motstandsmann)

Arne Margido Johansen (født 3. juni 1909 i Orkanger, død 17. november 1943) var en norsk motstandsmann, under krigen sentral i Norges Kommunistiske Parti i Trøndelag.

Før krigen var Johansen aktiv i Arbeidernes ungdomsfylking og formann i Vestkanten AUL i Trondheim. Under den finske vinterkrigen ble frontene harde mellom DNA og NKP, og i Trondheim ble eksklusjonsvåpenet brukt mot rundt 50 AUF-ungdommer som samarbeidet med kommunistene. Johansen var blant dem som ble ekskludert.

Under krigen var Johansen sentral i motstandsarbeidet i byen. Han organiserte både arbeidet med å spre illegale aviser og militære grupper, og var leder for den såkalte Thingstad-gruppen. I 1942 ble han leder for NKPs distriktsparti i Trondheim og medlem av partiets sentralkomite.

Johansen ble arrestert 23. oktober 1943, da Gestapo fant ut hvor han oppholdt seg. Under arrestasjonen ble han såret. Uten legetilsyn ble han brakt til Vollan fengsel i Trondheim, utsatt for tortur og til slutt skutt 17. november 1943.

Referanser 

Norske motstandsfolk drept under andre verdenskrig
Norges Kommunistiske Parti
Fødsler i 1909
Dødsfall i 1943
4-stjerners Middag

For det norske TV-programmet, se 4-stjerners middag.
4-stjerners Middag er et dansk underholdnings- og matprogram som gikk på Kanal 5 fra 2010 til 2012. Konseptet i hvert avsnitt er at fire kjendiser inviterer og deretter spiser middag hos hverandre, og til slutt skal vurdere og gi karakter for mat og vertskap. Underveis kommenterte kokken Thomas Rode fra Kong Hans sammen med verten Peter Mygind forberedelsene og middagen.

Konseptet minner mye om TV3s Til middag hos..., og de to programmene har konkurrert om seerne. TV3s program har dog oppnådd bedre seertall.

Referanser

Eksterne lenker 

Danske underholdningsprogrammer på TV
Matprogrammer på TV
Danske TV-serier fra 2010-årene
TV-produksjoner på Kanal 5 Danmark
Osmund Brønnum

Osmund Lindgaard Brønnum (født 23. mars 1907 i Sandar, død 3. mars 1944 på Trandumskogen) var en norsk motstandsmann, bokser, idrettsadministrator, fagforeningsmann og medlem i Norges Kommunistiske Partis sentrale ledelse.

Brønnum var utdannet etuimaker, og arbeidet som banefunksjonær ved Oslo kommunale idrettsbaner.

I årene 1929-1932 var han student ved den såkalte Lenin-skolen i Moskva.

Han representerte VIKA I.F. og satt i styret i Arbeidernes Idrettsforbund i 1939.

Under krigen var han aktiv i arbeidet med å organisere den illegale pressa. NKPs første stensilerte avis Kjennsgjerninger ble laget hjemme hos Brønnum og kona Dagny. Han arbeidet også med opprettelsen av Milorg gruppe 13 øst.

Brønnum satt arrestert alt i 1940, i en periode fra 3. oktober til 16. desember. Da slapp han fri. Men i
april 1943 førte den illegale virksomheten til at han måtte flykte til Sverige, og angiveri gjorde at han ble tatt ved svenskegrensen. 4. november 1943 ble han dømt til døden. Han ble skutt på Trandum 3. mars året etter. Han er gravlagt på Nordre gravlund i Oslo.

Referanser 

Norske motstandsfolk under andre verdenskrig
Norges Kommunistiske Parti
Fødsler i 1907
Dødsfall i 1944
Personer fra Sandefjord kommune
Demring

Demring, eller daggry, er halvmørket om morgenen før soloppgang. Den gjenkjennes på det svake sollyset, mens selve sola fremdeles er under horisonten. Demring må ikke forveksles med soloppgang, som er øyeblikket da solas foregående kant kommer til syne over horisonten.

Varigheten av tussmørkeperioden mellom demring og soloppgang varierer meget avhengig av observatørens breddegrad, fra litt over tjue minutter i tropene, til mange timer i polområdene, til flere uker på polene.

Tekniske definisjoner 
På engelsk finnes flere tekniske definisjoner av dawn, som er det engelske ordet for demring, blant annet følgende:

 Astronomisk demring (Astronomical dawn) Øyeblikket da himmelen ikke lenger er fullstendig mørk; formelt definert som tiden da sola er 18 grader under horisonten om morgenen.
 Nautisk demring (Nautical dawn) Tiden da det er nok sollys til å se horisonten og noen gjenstander; formelt da sola er 12 grader under horisonten om morgenen.
 Alminnelig demring (Civil dawn) Tiden da det er nok lys til å se gjenstander, slik at utendørsaktiviteter kan foregå; formelt da sola er 6 grader under horisonten om morgenen.

Se også 
 Skumring
 Soloppgang
 Solnedgang
 Tussmørke
 Himmelen

Referanser

Eksterne lenker 
 
 Worldwide timetable for dawn time calculation 

Jorden
Tid
Lys
Sikt
Artikler i astronomiprosjektet
Enterprise

Enterprise har flere betydninger:

 Enterprise, et engelsk ord som betyr bedrift eller virksomhet

Enterprise (Alabama), en by i USA
Enterprise (romferge)
 Enterprise (tivoliattraksjon)

Fiksjon 

 Star Trek: Enterprise, en fjernsynsserie

Skip 
 HMS «Enterprise» (D52)
 HMS «Enterprise» (A71)
 HMS «Enterprise» (H88)
 USS «Enterprise» (1775) (18. mai 1775 – 7. juli 1777), det første skipet med dette navnet, og tjenestegjorde på Lake Champlain
 «Enterprise» (20. desember 1776 – februar 1777)
 USS «Enterprise» (1799) (17. desember 1799 – 9. juli 1832), en skonnert, og avfyrte de første skuddene mot «Tripoli» under den første berberkrigen
 USS «Enterprise» (15. desember 1831 – 24. juni 1844), en skonnert
 USS «Enterprise» (16. mars 1877 – 1. oktober 1909), en slupp, og muligens den første «Enterprise» som hadde prefikset USS mens det var i tjeneste
 «Enterprise» (SP 790) (1917–1919), en motoryacht
 USS «Enterprise» (CV-6) (12. mai 1938 – 17. februar 1947), et hangarskip, og det mest dekorerte amerikanske skipet under andre verdenskrig
 USS «Enterprise» (CVN-65) (25. november 1961 – 1. desember 2012), verdens første atomdrevne hangarskip
Demring (andre betydninger)

Demring kan referere til:
Demring, halvmørket før soloppgang om morgenen.
Demring (visegruppe)
Demring, en farge fra Jotun malingsfabrikk
Demring (Michelangelo), en skulptur
Dawn (maleri), et maleri av Odd Nerdrum (dawn betyr "demring")
E-Boks

e-Boks er en dansk webapplikasjon. Produktet er en digital postkasse, hvor personer og virksomheter med et dansk CPR- eller CVR-nummer kan velge å motta og deretter lagre post fra danske virksomheter, kommuner og offentlige institusjoner som er tilsluttet produktet. Typiske dokumenter er utskrifter fra kommunen, kontoutskrifter og lønnsslipper. Dokumentene gjøres tilgjengelig for brukerne i PDF-format.

Systemet ble opprinnelig oppfunnet i år 2000 av to ansatte i KMD. KMD var en del av eierkretsen inntil mars 2009. I dag er e-Boks AS et selvstendig selskap som er eiet av Nets og PostNord.

Forretningsmodell 
e-Boks' kjerneydelse er å tilby gratis mottagelse og oppbevaring av post fra tilsluttede avsendere. Avsendere betaler porto for forsendelsene, som er lavere enn omkostningene ved å utskrive og sende et tilsvarende dokument med brevpost.

Utbredelse 
e-Boks hadde ultimo 2009 mer end 2,4 millioner danske brukere og er dermed en av Danmarks mere utbredte digitale selvbetjeningsløsninger.

De virksomheter og myndigheter som har tilsluttet seg e-Boks som avsendere, er blant de som utsender flest vinduskonvolutter i Danmark. Utsendelsen av post via e-Boks sparte således miljøet for et CO2-utslipp på ca. 1 650 tonn i 2008 ifølge en undersøkelse foretatt av rådgivningsvirksomheten FORCE Technology.

De danske kommuner tilbød tidlig å sende dokumenter via e-Boks, og en lang rekke aktører i finanssektoren tilsluttet seg umiddelbart etter, i hvilken forbindelse Nets ble medeier av virksomheten og produktet.

I 2005 gjennomførte Økonomistyrelsen, som driver statens lønnssystem, prosjektet Digitale lønsedler i staten, hvoretter 215 000 statsansatte utelukkende mottok deres lønnsslipper i e-Boks. Prosjektet fordret en endring av reglene på området, så arbeidsgivere ble fritatt for ansvaret for å levere en papirlønnsslipp når lønnsslippen i stedet ble stilt til rådighet i digital form. Denne regelendring har åpnet opp for at andre arbeidsgivere kan velge utelukkende å tilby lønnsslipper i e-Boks.

I mai 2009 valgte Økonomistyrelsen e-Boks til å utvikle og drive en fellesoffentlig digital dokumentboks, som tillater alle myndigheter å kommunisere med borgere og virksomheter gjennom én kanal. Løsningen forventes å kunne tas i bruk av noen myndigheter i 2010.

e-Boks har spilt en vesentlig rolle i utbredelse av begge de konkurrerende login-produkter digital signatur og net-ID.

Kritikk 
e-Boks er blitt kritisert for at prisen for tilkjøpt lagerplass til lagring av dokumenter som ikke opprinnelig ble mottatt i e-Boks, er for høy. En del av den høyere pris kan tilskrives at e-Boks skal leve opp til stramme lovkrav for oppbevaring av personopplysninger, hvilket gjør arkitekturen bak løsningen mere kostbar.

Se også 
 Digipost

Referanser

Eksterne lenker 
 

Danske nettsteder
Etableringer i 2001
Accoya

Accoya er et registrert varemerke for trevirke som framstilles i en prosess som kalles acetylering. Acetyleringsprosessen utløser en kjemisk reaksjon i cellestrukturen som bidrar til at trefibrene mister sin naturlige evne til å oppta og holde på fuktighet i celleveggene. Resultatet blir et stabilt og holdbart trevirke.

Eksterne lenker 
Produsenten Accsys Technologies' nettsted 
Byggfakta.no: Accoya og betong i skjønn forening (publisert 19. desember 2013) 
Architect Magazine: Accoya Wood (publisert 18. august 2011) 

Treverk
Pharmaq

Pharmaq er en norsk produsent av vaksiner og terapeutiske produkter for oppdrettsfisk. De er verdensledende innenfor denne typen produkter.

De har hovedkontor og produksjonsanlegg på Skogmo industriområde i Overhalla i Trøndelag. Det er avdelingskontorer i Oslo, Bergen, Chile, Storbritannia, Tyrkia og Vietnam.

Pharmaq er eid av holdingselskapet Pharmaq Holding. I mars 2013 ble det kunngjort at Orkla ASA og Kverva AS selger sine eierandeler i Pharmaq Holding AS til det europeiske investeringsselskapet Permira for 1,9 milliarder kroner. I 2015 solgte Permira aksjene videre til Zoetis for 765 millioner amerikanske dollar. Pharmaq ble dermed en del av det internasjonale veterinærmedisinkonsernet Zoetis.

Referanser

Eksterne lenker 
 

Norske industriselskaper
Næringsliv i Trøndelag
Næringsliv i Overhalla
Selskaper etablert i 2004
Stryn sommerski

Stryn Sommerski er et alpinsenter beliggende på Strynefjellet, 45 km øst for Stryn sentrum. Skisenteret ligger langs fylkesvei 258 - kjent som Gamle Strynefjellsveien og er nasjonal turistveg. Vegen er vinterstengt fra medio oktober til slutten av mai.

Sommerskisenteret sto ferdig i 1972 og her er det bygd servicehus med kafé og butikk. Anlegget har hatt stolheis sidan 1986.

Stolheisen går fra parkeringsplassen på 1 080 moh opp til 1 300 moh. Her er det  terrengpark, tur- og frikjøringsmuligheter. På toppen er det 1 600 meter moh.

Referanser

Eksterne lenker 
 

Strynefjellet 
Sport i Stryn
Skianlegg i Norge
Byggverk i Stryn
Te med kuler

Te med kuler er en form for te som dukket opp i Taiwan på 1980-tallet.

I stor grad pleier disse te-oppskriftene å inneholde tapioka-kuler som lett kan tygges. Tapioka-kulene og andre kalles blant annet «perler» (珍珠, zhēnzhū) eller boba (波霸, bōbà). 

Andre navn på slik te er blant annet bubble tea (boble-te).

Merker i Norge som: TeaOlogy, Boba Cha, O Cha, Mr Bubble...

Referanser

Leskedrikker
Te
Kinesisk mat
Taiwan
Late Love

Late Love er et musikkalbum med Wolves Like Us, utgitt i 2011. Dette er hardcore/punkbandets første plate.

Sporliste

 «Burns Like a Paper Rose»
 «Deathless»
 «Sin After Sin»
 «Old Dirty Paranoia»
 «Secret Handshakes»
 «Shiver in the Heat»
 «We Speak in Tongues»
 «Gone to Dust»
 «My Enemy»
 «To Whore with Foreign Gods»

Debutalbum fra 2011
Norske punkalbum
Norske debutalbum
Kjølberg skole

Kjølberg skole er en barneskole i området Kjølberg på Sellebakk i Fredrikstad kommune. Den første skolestua på Kjølberg ble satt opp i 1872. Skolen består i dag av fire sammenkoblede bygg der den eldste delen ble innviet i 1904 og den siste i 2007.

Hvert tredje år setter elever og lærere opp Teglverkspillet: "I blådress og blålere". Skuespillet er skrevet av Klaus Hagerup og Alf Cranner og tilrettelagt for skolebruk av Tor Erik Jakobsen.

Rektor på Kjølberg skole er Pål Stensrud.

Referanser 

Barneskoler i Viken
Utdanning i Fredrikstad
Pilegrimssenter Dovrefjell

Pilegrimssenter Dovrefjell er et av fem regionale pilegrimssentere på pilegrimsleden fra Oslo til Trondheim gjennom Gudbrandsdalen og over Dovrefjell. 
Senteret ble opprettet som en forening, stiftet på Hjerkinn 16. juni 2010. 

Pilegrimssenter Dovrefjell har et ansvar for pilegrimsleden gjennom 7 kommuner; Sel, Dovre, Oppdal, Rennebu, Meldal, Orkdal og Skaun kommuner. 

Senteret er samlokalisert med Norsk Villreinsenter og har kontor på Hjerkinn.

Eksterne lenker 
 Nettside Pilegrimssenter Dovrefjell
 Nasjonal portal - pilegrimsvandring

Byggverk i Dovre
Pilegrimsruter
Samferdsel i Dovre
Adelaide (opera)

Adelaide eller l'Adelaide er en opera av Antonio Sartorio med en italiensk libretto av Pietro Dolfin. Den hadde premiere i Venezia i Teatro San Salvatore i 1672. Den eksakte datoen er ikke kjent, selv om librettoen er dedisert 19. februar 1672. 

Operaen er i sjangeren dramma per musica. Librettoen følger de samme historiske hendelsene som Händels seinere verk Lotario.

Roler
 Adelaide, sopran
 Adalberto, sopran
 Ottone, sopran
 Gissilla, sopran
 Annone, kontraalt
 Delma, tenor
 Amedeo, tenor
 Lindo, tenor
 Berengario, bass
 Armondo, bass

Synopsis

Historien finner sted i 951 da Adelheid av Italia, etter dødsfallet til ektemannen Lothar II av Italia, blir tvunget til å gifte seg med  Adalbert av Italia av hans far, Berengar II av Italia.

Kilder 
Amadeua Almanac, lest 22. juni 2009
Norbert Dubowy. "Adelaide", Grove Music Online, ed. L. Macy (lest 22. mars 2007), grovemusic.com  (abonnement)

Uroppføringer av musikk i 1672
Operaer på italiensk
Operaer
Operaer fra 1670-årene
Furuhaugli

Furuhaugli Turisthytte er opprinnelig en seter på Dovre, som også har drevet med overnatting og bespisning siden 1930. Stedet ligger ved de gamle ferdselsveiene over Dovrefjell.

Historie 
Furuhaugli ble drevet som seter for gården Ronn på Dovre. De første besøkende ble tilbudt overnatting i eget rom i seterhuset og kunne spise sammen med seterjentene. Med generasjonsskifte i 1952 ble det bygd egen kafé med 18 sitteplasser og arbeidet med å sette opp hytter for overnatting tok også til. Disse hyttene ble laftet på gården om vinteren, plukket ned, og satt opp på fjellet om våren. Andre bygninger fra tettstedet Dovre og Elverum ble også delt opp og flyttet opp på fjellet. 

Fra midten av 1970 var det ikke lengre lønnsomt å drive buskapen 30 km opp til fjells hver vår, og seterdriften ble lagt ned. Camping, hytteutleie og kafédrift ble da hovedbruken på Furuhaugli. Sanitære fasiliteter og innlagt vann ble viktigere, og en renovering av stedet startet. Etter neste generasjonsskifte på gården på Dovre, flyttet de eldre opp på fjellet for å drive Furuhaugli som helårs turiststed.

Furuhaugli i dag 
I 1999 kommer tredje generasjon tilbake til Dovrefjell for å ta over driften. Renovering av hytter fortsetter, nye hytter bygges, og hovedbygget utvides ytterligere over de neste 10 årene. Stedet består i 2013 av 29 hytter i ulike størrelser og kategorier, campingareal, sanitærbygg og hovedbygg med kafé/restaurant.

Furuhaugli har valgt en miljøprofil og er fra 2005 godkjent Miljøfyrtårn-bedrift.

Eksterne lenker 
 Furuhaugli Turisthytter Besøkt 12.04.2013.
 Fra melkeku til turister
 Hvor ble det av furua?

Turisthytter i Innlandet
Campingplasser i Norge
Bevertningssteder i Norge
Samferdsel i Dovre
 
Byggverk i Dovre
Næringsliv i Dovre
Utmarksdomstolen for Finnmark

Utmarksdomstolen for Finnmark er en norsk domstol som ble opprettet i medhold av § 36 i finnmarksloven. Utmarksdomstolen er en særdomstol for Finnmark som skal behandle tvistesaker som oppstår etter at Finnmarkskommisjonen har utredet et felt hvor det er uenighet eller tvil om hvem som har bruks- eller eiendomsrett til arealer eller ressurser i et område.

I motsetning til Finnmarkskommisjonen trer ikke domstolen i funksjon av eget tiltak. Den skal behandle de sakene som bringes inn for den av parter som er uenige i Finnmarkskommisjonens konklusjoner.

Domstolens avgjørelser kan ankes til Høyesterett.

Utmarksdomstolen skal bestå av en leder, en nestleder, tre faste medlemmer og to varamedlemmer. Lederen, nestlederen og ett av de øvrige medlemmene skal oppfylle de kravene domstolloven stiller til høyesterettsdommere. Det samme gjelder ett av varamedlemmene, som er varamedlem for disse tre.

Referanser

Domstoler i Norge
Myndigheter i Troms og Finnmark
Kick Off

Kick Off er et musikkalbum med Scum De La Norvége, utgitt i 2001. Dette er punkernes debutalbum.

Sporliste

 «Hate Eachother»
 «Hang'em High»
 «What a Mess»
 «Punkcruise to Caribien»
 «Fuck»
 «Piss Drunk Punk»
 «Fuck and Go»
 «Partykiller»
 «Kick Off»
 «V.I.P Fuck'em»
 «Black Sheep»
 «Oi Not Jobs]»

Debutalbum fra 2001
Scum De La Norvége-album
Norske debutalbum